CELEX: 22018D1088
Language: sl
Date: 2018-03-22 00:00:00
Title: Sklep št. 1/2018 Odbora SGP, ustanovljenega z Vmesnim sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, z dne 22. marca 2018 o sprejetju poslovnika Odbora SGP [2018/1088]

31.7.2018   
               
               
                  SL
               
               
                  Uradni list Evropske unije
               
               
                  L 194/158
               
            
         SKLEP št. 1/2018 ODBORA SGP, USTANOVLJENEGA Z VMESNIM SPORAZUMOM O GOSPODARSKEM PARTNERSTVU MED SLONOKOŠČENO OBALO NA ENI STRANI TER EVROPSKO SKUPNOSTJO IN NJENIMI DRŽAVAMI ČLANICAMI NA DRUGI STRANI,
         z dne 22. marca 2018
         o sprejetju poslovnika Odbora SGP [2018/1088]
         ODBOR SGP JE –
         ob upoštevanju Vmesnega sporazuma o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani (1) (v nadaljnjem besedilu: Sporazum), podpisanega 26. novembra 2008 v Abidžanu in 22. januarja 2009 v Bruslju, ki se začasno uporablja od 3. septembra 2016, in zlasti člena 73 Sporazuma,
         ob upoštevanju, da je v Sporazumu določeno, da Odbor SGP določi svoja pravila organizacije in delovanja –
         SPREJEL NASLEDNJI SKLEP:
         
            Člen 1
            Poslovnik Odbora SGP je določen v Prilogi.
         
         
            Člen 2
            Ta sklep začne veljati na dan podpisa.
         
         
            V Abidžanu, 22. marca 2018
            
               
                  Za Republiko Slonokoščeno obalo
               
               Ally COULIBALY
            
            
               
                  Za Evropsko unijo
               
               Cecilia MALMSTRÖM
            
         
         
            (1)  UL L 59, 3.3.2009, str. 3.
      
      
         
            PRILOGA
            
               POSLOVNIK ODBORA SGP,
            
            
               ustanovljenega z Vmesnim Sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani
            
            
               Člen 1
               Sestava in predsedovanje
               
                  1.   Odbor SGP sestavljajo predstavniki članov Sveta Evropske unije in Evropske komisije na eni strani ter predstavniki Slonokoščene obale na ministrski ravni ali ravni visokih uradnikov na drugi strani.
               
               
                  2.   Sklicevanje na „pogodbenici“ v poslovniku pomeni sklicevanje na pogodbenici v skladu z opredelitvijo iz člena 72 Sporazuma.
               
               
                  3.   Odboru SGP izmenično po 12 mesecev predsedujeta predstavnik Evropske unije in predstavnik Republike Slonokoščene obale. Obdobje prvega predsedovanja se začne na dan prve seje Odbora SGP v skladu s Sporazumom in konča 31. decembra naslednje leto. Prvi predsednik Odbora SGP (v nadaljnjem besedilu: predsednik) je predstavnik Slonokoščene obale.
               
               
                  4.   Na seje Odbora SGP pogodbenici lahko povabita predstavnike komisije Ekonomske in monetarne unije Zahodne Afrike (WAEMU) in komisije Gospodarske skupnosti zahodnoafriških držav (ECOWAS). Pogodbenici se lahko tudi odločita, da na ad hoc osnovi na seje Odbora SGP kot opazovalce povabita predstavnike civilne družbe in zasebnega sektorja ter strokovnjake.
               
            
            
               Člen 2
               Seje
               
                  1.   Odbor SGP se sestaja redno, najmanj enkrat letno, in lahko skliče izredne seje, kadar to zahtevajo okoliščine in če se pogodbenici tako dogovorita.
               
               
                  2.   O času in kraju vsake seje Odbora SGP se dogovorita pogodbenici.
               
               
                  3.   Seje Odbora SGP skliče predsedsednik.
               
            
            
               Člen 3
               Delegacije
               Predsednik je pred vsako sejo obveščen o načrtovani sestavi delegacij Slonokoščene obale in Evropske unije.
            
            
               Člen 4
               Sekretariat
               Uradniki Evropske komisije in Slonokoščene obale izmenično opravljajo funkcijo sekretariata Odbora SGP (v nadaljnjem besedilu: sekretariat) za obdobja 12 mesecev. Ta obdobja sovpadajo z obdobji predsedovanja Odboru SGP, ki ga izmenično izvajata Evropska unija in Slonokoščena obala. Funkcijo sekretariata opravlja pogodbenica, čigar predsednik predseduje Odboru SGP.
            
            
               Člen 5
               Pododbori
               Za učinkovito izvajanje svojih nalog lahko Odbor SGP ustanovi pododbore, ki delujejo pod njegovo pristojnostjo in so zadolženi za obravnavo posebnih vprašanj v okviru Sporazuma. V ta namen Odbor SGP določi sestavo in naloge takih pododborov.
            
            
               Člen 6
               Dokumentacija
               Kadar posvetovanja Odbora SGP temeljijo na pisnih spremljajočih dokumentih, sekretariat Odbora SGP take dokumente oštevilči in razpošlje kot dokumente Odbora SGP.
            
            
               Člen 7
               Korespondenca
               
                  1.   Vsa korespondenca, naslovljena na Odbor SGP, se posreduje sekretariatu.
               
               
                  2.   Sekretariat zagotovi, da se korespondenca, naslovljena na Odbor SGP, posreduje predsedniku in po potrebi razpošlje kot dokumenti Odbora SGP določenim korespondentom pogodbenic iz člena 73 Sporazuma (v nadaljnjem besedilu: korespondenti).
               
               
                  3.   Korespondenco, ki prihaja s strani predsednika, sekretariat pošlje korespondentom in po potrebi razpošlje kot dokumente Odbora SGP.
               
            
            
               Člen 8
               Dnevni red sej
               
                  1.   Sekretariat na podlagi predlogov pogodbenic za vsako sejo pripravi začasni dnevni red. Najpozneje 15 dni pred začetkom seje ga posreduje korespondentom.
               
               
                  2.   Začasni dnevni red vsebuje točke, za katere je sekretariat najpozneje 21 dni pred začetkom seje prejel prošnjo za uvrstitev na dnevni red in za katere je sekretariat najpozneje na dan razpošiljanja dnevnega reda prejel spremljajoče dokumente.
               
               
                  3.   Dnevni red na začetku vsake seje potrdi Odbor SGP. Če se pogodbenici strinjata, se na dnevni red lahko uvrstijo tudi točke, ki niso bile uvrščene na začasni dnevni red.
               
               
                  4.   Predsednik lahko v soglasju s pogodbenicama na sejo Odbora SGP povabi strokovnjake, da se pridobijo informacije o določenih temah.
               
               
                  5.   Sekretariat lahko v soglasju s pogodbenicama skrajša rok iz odstavka 1, da se upoštevajo zahteve posamezne zadeve.
               
            
            
               Člen 9
               Zapisnik
               
                  1.   Sekretariat čim prej pripravi osnutek zapisnika seje.
               
               
                  2.   V zapisniku se praviloma povzame vsako točko dnevnega reda in po potrebi navede naslednje:
                  
                              (a)
                           
                           
                              vse dokumente, predložene Odboru SGP;
                           
                        
                              (b)
                           
                           
                              morebitne izjave, za vnos katerih so zaprosili člani Odbora SGP;
                           
                        
                              (c)
                           
                           
                              sprejete sklepe, dana priporočila, dogovorjene izjave in sprejete sklepne ugotovitve o posameznih točkah.
                           
                        
               
                  3.   Zapisnik vključuje tudi seznam udeležencev seje Odbora SGP in seznam članov delegacij, ki so jih spremljali.
               
               
                  4.   Pogodbenici v roku dveh mesecev od dneva seje pisno potrdita zapisnik. Po potrditvi sekretariat podpiše dva izvoda zapisnika, vsaka od pogodbenic pa prejme po en izvirnik teh verodostojnih dokumentov.
               
            
            
               Člen 10
               Sklepi in priporočila
               
                  1.   Odbor SGP sklepe in priporočila sprejema soglasno.
               
               
                  2.   Odbor SGP lahko sklene, da bo vsa splošna vprašanja, ki so v skupnem interesu afriških, karibskih in pacifiških države (AKP) in Evropske unije (AKP-EU), ki se pojavijo v okviru izvajanja Sporazuma, predložil ministrskemu svetu AKP-EU, kakor je opredeljen v členu 15 Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (Sporazum iz Cotonouja).
               
               
                  3.   V obdobju med sejami lahko Odbor SGP sprejema sklepe ali priporočila s pisnim postopkom, če se pogodbenici tako dogovorita. Pisni postopek se izvede z izmenjavo not med pogodbenicama.
               
               
                  4.   Vsak sklep ali priporočilo Odbora SGP se naslovi „Sklep“ ali „Priporočilo“, naslovu pa sledijo zaporedna številka, datum sprejetja in opis predmeta urejanja. V vsakem sklepu ali priporočilu je določen datum začetka njegove veljavnosti.
               
               
                  5.   Sklepe in priporočila, ki jih sprejme Odbor SGP, overita predstavnik Evropske komisije v imenu Evropske unije in predstavnik Slonokoščene obale.
               
               
                  6.   Sklepi in priporočila se posredujejo pogodbenicama kot dokumenti Odbora SGP.
               
            
            
               Člen 11
               Dostop javnosti
               
                  1.   Če pogodbenici ne določita drugače, seje Odbora SGP niso javne.
               
               
                  2.   Vsaka pogodbenica se lahko odloči objaviti sklepe Odbora SGP v svojem uradnem listu.
               
            
            
               Člen 12
               Jezikovna ureditev
               
                  1.   Delovni jezik Odbora SGP je uradni jezik, skupen pogodbenicama.
               
               
                  2.   Odbor SGP razpravlja in sprejema sklepe in prirporočila na podlagi dokumentacije in predlogov, pripravljenih v jeziku iz odstavka 1.
               
            
            
               Člen 13
               Stroški
               
                  1.   Vsaka pogodbenica krije svoje stroške v zvezi z osebjem, potjo in bivanjem ter poštnimi in telekomunikacijskimi storitvami, nastale zaradi udeležbe na sejah Odbora SGP.
               
               
                  2.   Stroške, povezane z organizacijo sej in razmnoževanjem dokumentov, krije pogodbenica, ki je gostiteljica seje.
               
               
                  3.   Stroške, povezane s tolmačenjem na sejah in prevodom dokumentov v delovni jezik, krije pogodbenica, ki je gostiteljica seje. Stroške v zvezi s tolmačenjem in prevajanjem dokumentov iz drugih uradnih jezikov institucij Evropske unije ali v te jezike krije Evropska unija.